[pic] | KUMMISSJONI TAL-KOMUNITAJIET EWROPEJ | Brussel 12.7.2006 KUMM(2006) 378 finali RAPPORT TAL-KUMMISSJONI LILL-PARLAMENT EWROPEW U LILL-KUNSILL Il- ħarsien ta’ l-interessi finanzjarji tal-Komunitajiet – Il-ġlieda kontra l-frodi – Rapport annwali 2005 {SEK(2006)911}{SEK(2006)912} WERREJ Introduzzjoni 4 1. Riżultat ta’ l-approċċ strateġiku globali 2001-2005 għall-ħarsien ta’ l-interessi finanzjarji tal-Komunitajiet 5 1.1. Politika leġiżlattiva globali kontra l-frodi 5 1.2. Kultura ġdida ta’ kooperazzjoni 8 1.3. Il-prevenzjoni u l-ġlieda kontra l-korruzzjoni fi ħdan l-istituzzjonijiet 9 1.4. It-tisħiħ ta’ l-aspett ġudizzjarju penali 10 1.5. Konklużjoni 12 2. Riżultati tal-ġlieda kontra l-frodi: statistiċi dwar il-frodi u irregolaritajiet oħra rrapportati mill-Istati Membri skond ir-regolamenti settorjali 12 2.1. Riżorsi tradizzjonali tagħhom stess 14 2.2. L-infiq agrikolu (EAGGF – Taqsima ta’ Garanzija) 14 2.3. Miżuri strutturali 15 2.4. Fondi ta’ qabel l-adeżjoni 16 3. Miżuri meħuda mill-Istati Membri u l-Kummissjoni fl-2005 17 3.1. Il-miżuri meħuda mill-Istati Membri 17 3.1.1. Miżuri orizzontali ġodda 17 3.1.2. Miżuri ġodda fil-qasam tar-riżorsi tal-Komunitajiet stess 18 3.1.3. Miżuri ġodda fil-qasam ta’ l-infiq agrikolu 18 3.1.4. Miżuri ġodda fil-qasam ta’ l-azzjonijiet strutturali 19 3.2. Il-miżuri adottati mill-Kummissjoni fuq il-pjan operazzjonali tal-ġlieda kontra l-frodi 19 3.3. Miżuri komplementari għall-ħarsien ta’ l-interessi finanzjarji tal-Komunitajiet 20 3.3.1. L-istat ta’ ratifika tal-Konvenzjoni tas-26 ta’ Lulju 1995 dwar il-ħarsien ta’l-interessi finanzjarji tal-Komunitajiet Ewropej u tal-Protokolli tagħha mill-Istati Membri 20 3.3.2. Is-Sistema ta’ Informazzjoni Doganali (CIS) u r-ratifika tal-Konvenzjoni dwarl-użu ta’ l-informatika fil-qasam tad-dwana u tal-Protokoll tagħha li joħloq bażitad-data ta’ identifikazzjoni ta’ fajls doganali (FIDE) 21 3.3.3. Il-ftehim ma’ Philip Morris International 22 4. L-irkupru 22 4.1. Il-proċeduri nazzjonali ta’ rkupru fil-qafas ta’ proċedura ċivili jew amministrattiva 22 4.2. Irkupru mill-istituzzjonijiet 26 4.3. It-“ Task Force għall-Irkupru” fil-qasam ta’ l-EAGGF – Taqsima ta’ Garanzija 27 4.4. Ir-riforma tas-sistema ta’ kontroll finanzjarju ta’ irregolaritajiet fil-qasam tal-politika agrikola 29 5. Il-proċeduri ta’ ċertifikazzjoni tal-kontijiet 30 5.1. Roadmap għal dikjarazzjoni ta’ assigurazzjoni pożittiva 30 5.2. Iċ-ċertifikazzjoni ta’ tmexxija tajba ta’ l-infiq pubbliku fl-Istati Membri 31 INTRODUZZJONI Il-ħarsien ta’ l-interessi finanzjarji Komunitarji u l-ġlieda kontra l-frodi huma qasam ta’ responsabbiltà maqsuma bejn il-Komunità u l-Istati Membri. Il-Kummissjoni, ta’ kull sena bil-kooperazzjoni ta’ l-Istati Membri, tikteb rapport li jippreżenta l-miżuri ġodda meħuda biex jitwettqu dawn l-obbligi, f’konformità ma’ l-Artikolu 280 tat-Trattat KE. Dan ir-rapport huwa ppreżentat lill-Parlament Ewropew u lill-Kunsill u jiġi ppubblikat. Fl- ewwel punt tar-rapport, il-Kummissjoni tippreżenta r-riżultat ta’ l-approċċ strateġiku globali tagħha fuq ħames snin 2001-2005 għall-ħarsien ta’ l-interessi finanzjarji Komunitarji. Minkejja d-diversi ostakli misjuba, ir-riżultat globali ta’ l-implimentazzjoni ppjanata ta’ l-għanijiet u l-azzjonijiet huwa sodisfaċenti. It- tieni punt jiġbor ir-riżultati ta’ l-istatistiċi dwar il-każijiet ta’ irregolaritajiet irrapportati skond ir-regolamenti settorjali. It- tielet punt jinkludi, min-naħa, għażla li turi l- miżuri meħuda fl- 2005 mill-Istati Membri, u min-naħa l-oħra, għall-Kummissjoni, l-isforzi magħmula biex tittejjeb l-effikaċja ta’ l-Uffiċċju Ewropew għall-Ġlieda Kontra l-Frodi (OLAF). Bi ftehim komuni ma’ l-Istati Membri, kien maqbul li jiġu ppreżentati żewġ temi speċifiċi mqajma fil-punti 4 u 5 tar-rapport. Ir- raba’ punt jippreżenta l-miżuri meħuda sabiex jittejjeb l-irkupru ta’ ammonti mhux miġbura jew imħallsa b’mod mhux ġustifikabbli. Fil-fatt, l-uniku mod biex jittaffew id-danni kkawżati lill-baġit Ewropew mill-frodi u irregolaritajiet oħra huwa billi jiġi żgurat kontroll finanzjarju organizzat. Il- ħames u l-aħħar punt huwa ddedikat għall-kwistjoni taċ- ċertifikazzjoni tal-kontijiet . Il-parti l-kbira tal-baġit Ewropew hija mmexxija b’kooperazzjoni ma’ l-Istati Membri. Dan il-punt jinkludi notevolment tqabbil fil-qosor tal-prinċipji u n-normi ta’ kontroll u tas-sistemi ta’ ċertifikazzjoni (jekk hemm) applikati mill-Istati Membri. Ir-rapport jagħti biss ġabra qasira u ħarsa ġenerali tal-miżuri meħuda u tar-riżultati miksuba mill-ħamsa u għoxrin Stat Membru. Fl-istess ħin, il-Kummissjoni ppubblikat żewġ dokumenti ta’ ħidma[1], wieħed minnhom fih inventarju tal-kontribuzzjonijiet ta’ l-Istati Membri, u l-ieħor jittratta l-istatistiċi ta’ l-irregolaritajiet irrapportati mill-Istati Membri. Ir-rapporti tas-snin preċedenti, kif ukoll id-dokumenti ta’ ħidma tad-dipartimenti tal-Kummissjoni li huma marbuta magħhom, huma disponibbli fuq is-sit ta’ l-Internet ta’ l-OLAF[2]. 1. RIżULTAT TA’ L-APPROċċ STRATEġIKU GLOBALI 2001-2005 GħALL-ħARSIEN TA’ L-INTERESSI FINANZJARJI TAL-KOMUNITAJIET Il-ħarsien ta’ l-interessi finanzjarji tal-Komunitajiet għandu jistrieħ fuq kultura ta’ kooperazzjoni qawwija bejn il-livell nazzjonali u Komunitarju. Il-Kummissjoni xtaqet twaqqaf approċċ strateġiku globali ta’ dan il-ħarsien, li jiġbor l-azzjonijiet kollha li setgħu jikkontribwixxu għal dan il-għan komuni, sabiex tiġi żgurata l-konverġenza ta’ l-isforzi ta’ l-awtoritajiet nazzjonali u l-istituzzjonijiet kollha kkonċernati dwar il-prevenzjoni. Dan jinkludi l-attività operazzjonali, il-kontroll finanzjarju, is-sanzjonijiet applikati, il-prevenzjoni u l-preparazzjoni tal-leġiżlazzjoni li tiġbor dawn l-attivitajiet, sew ta’ l-ewwel jew tat-tielet pilastru. Fl-approċċ strateġiku globali tagħha adottat fit-28 ta’ Ġunju 2000[3], li jaqa’ taħt il-kumplament ta’ l-iskrizzjoni fit-Trattat ta’ Amsterdam ta’ l-Artikolu 280 tat-Trattat KE (TKE) u tal-ħolqien ta’ l-Uffiċċju Ewropew għall-Ġlieda Kontra l-Frodi (OLAF) fl-1999, il-Kummissjoni stabbilixxiet l-għanijiet politiċi u ġenerali tagħha għall-perjodu 2001-2005. Il-Kummissjoni identifikat erba’ assi kbar għall-ħarsien ta’ l-interessi finanzjarji: - politika leġiżlattiva globali kontra l-frodi; - kultura ġdida ta’ kooperazzjoni; - mixja interistituzzjonali ta’ prevenzjoni u ta’ ġlieda kontra l-korruzzjoni; - it-tisħiħ ta’ l-aspett ġudizzjarju penali. L-implimentazzjoni ta’ din l-istrateġija globali saret konkreta fil-pjanijiet ta’ azzjoni 2001-2003[4] u 2004-2005[5]. 1.1. Politika leġiżlattiva globali kontra l-frodi Il-Kummissjoni ħadmet biex il-politika kontra l-frodi titmexxa minn approċċ leġiżlattiv orizzontali u mal-pilastri kollha, li jintegra s-setturi kollha fejn jistgħu jfeġġu l-frodi u l-korruzzjoni. Il-leġiżlazzjoni kontra l-frodi għandha tipprevedi l-kontroll u l-kooperazzjoni, iżda wkoll il-prevenzjoni u s-sejba. Fl-2001, hija ħabbret it-twaqqif ta’ mekkaniżmu[6] intern fil-Kummissjoni ta’ “fraud-proofing” bil-ħsieb li tittejjeb il-kwalità tal-leġiżlazzjoni u tat-tmexxija tal-kuntratti, biex tagħmilhom aktar “reżistenti għall-frodi”. Sa mill-2003, grupp interdipartimentali ta’ kull sena jidentifika l-inizjattivi leġiżlattivi u abbozzi tal-mudelli ta’ kuntratt li jistgħu jkunu ta’ riskju kbir għall-interessi finanzjarji Komunitarji. Għal dawn il-proġetti, l-Uffiċċju Ewropew għall-Ġlieda Kontra l-Frodi huwa kkonsultat mill-bidu nett bil-proċeduri ta’ abbozzar. Fil-perjodu 2004-2005, l-Uffiċċju b’kollox eżamina 28 inizjattiva. Id-daħla ta’ l-Euro, matul il-perjodu kollu ta’ ppjanar imsemmi, ġiet akkumpanjata minn diversi miżuri meħuda, għall-ġlieda kontra l-iffalsifikar tal-muniti u tal-karti. Il-Kummissjoni żviluppat notevolment qafas ġuridiku ta’ azzjoni u ta’ intervent, kif ukoll il-qafas speċifiku ta’ kooperazzjoni internazzjonali. F’Komunikazzjoni ta’ l-2002[7], li kellha l-iskop notevolment li ttejjeb l-irkupru ta’ fondi agrikoli mogħtija mingħajr ġustifikazzjoni qabel l-1999, il-Kummissjoni ħabbret it-twaqqif ta’ “Task Force għall-Irkupru” (TFR) sabiex tiċċara s-sitwazzjoni ta’ nuqqas ta’ rkupru u sabiex tipprepara deċiżjonijiet dwar ir-responsabbiltà finanzjarja fil-qafas tal-proċedura formali ta’ verifika tal-kontijiet fil-qasam ta’ l-EAGGF – Taqsima ta’ Garanzija (ara l-punt 4.2.). Ir-regolament finanzjarju l-ġdid[8], li daħal fis-seħħ fl-2003, isaħħaħ b’mod konsiderevoli l-ħarsien ta’ l-interessi finanzjarji Komunitarji: - Huwa jtejjeb notevolment l-effikaċja ta’ l-irkupru. - Huwa jipprevedi l-bidla minn sistema ta’ cash accounting għal sistema ta’ kontabilità fuq bażi ta’ dovuti. Sa mill-2005, il-Kummissjoni għalhekk tirrispetta n-normi internazzjonali l-aktar eżiġenti ta’ kontabilità pubblika, ittejjeb it-tmexxija ta’ kuljum tal-fondi u tnaqqas għall-minimu r-riskji ta’ żbalji jew ta’ irregolaritajiet. - Huwa jipprevedi sistema ta’ informazzjoni li tippermetti li jiġu esklużi minn kuntratti pubbliċi, b’deċiżjoni amministrattiva, dawk li jagħmlu l-offerti li għandhom kundanni kriminali u l-kandidati li m’humiex denji ta’ fiduċja jew li taw informazzjoni qarrieqa jew falza. Mekkaniżmu simili ġie adottat fid-Direttiva dwar il-koordinazzjoni tal-proċeduri ta’ ffirmar ta’ kuntratti ta’ xogħlijiet pubbliċi[9]. Il-Kummissjoni, fil-qafas tal-Komunikazzjoni tagħha dwar it-trasparenza[10], ħasbet li barra minn hekk tistudja l-possibbiltajiet li tuża s-sistema ta’ esklużjoni u għandha l-ħsieb li tagħmel proposti f’dan ir-rigward fil-proposta emendata dwar ir-reviżjoni tar-regolament finanzjarju [11]. Fl-2004, il-Kummissjoni adottat proposti ta’ regolamenti li jemendaw ir-regolamenti relatati ma’ l-investigazzjonijiet magħmula mill-OLAF[12]. Dawn il-proposti kellhom l-għan notevolment li jiċċaraw ir-regoli dwar l-iskambju ta’ informazzjoni bejn l-Uffiċċju u l-istituzzjonijiet, l-organi u l-organiżmi Komunitarji, u jippermettu lill-Uffiċċju biex jikkonċentra fuq il-prijoritajiet operazzjonali tiegħu u biex iħaffef l-investigazzjonijiet b’mod li tissaħħaħ l-effikaċja tiegħu. Il-proposti jaħsbu wkoll biex isaħħu d-drittijiet proċedurali ta’ persuni li qegħdin taħt investigazzjoni. Wara li saru dawn il-proposti, il-Parlament Ewropew u l-Kunsill talbu valutazzjoni komplementari dwar ir-rendiment ta’ l-Uffiċċju, li l-Kummissjoni ppreżentat f’Ottubru 2004[13]. Il-Qorti ta’ l-Awdituri pproduċiet rapport speċjali dwar it-tmexxija ta’ l-Uffiċċju[14], flimkien ma’ diversi rakkomandazzjonijiet. F’Lulju 2005[15], il-Parlament Ewropew organizza udjenza pubblika dwar it-tisħiħ ta’ l-OLAF, fejn ġie ddikjarat li l-istruttura operazzjonali ta’ l-Uffiċċju tiffunzjona, liema Uffiċċju huwa independenti fl-investigazzjonijiet tiegħu iżda integrat b’mod amministrattiv mal-Kummissjoni. Fid-dawl ta’ dawn l-iżviluppi, fl-24 ta’ Mejju 2006 il-Kummissjoni adottat proposta li tkompli l-avvanzi ta’ dik ta’ Frar 2004, li hija tissostitwixxi u li ġiet irtirata. Din il-proposta tittratta, b’mod partikolari, dwar l-awtorità u dwar il-kooperazzjoni bejn l-istituzzjonijiet u l-Kumitat ta’ Sorveljanza permezz tal-laqgħat ta’ dan ta’ l-aħħar ma’ rappreżentanti tal-Parlament Ewropew, tal-Kunsill u tal-Kummissjoni fil-qafas ta’ djalogu strutturat. Hija taħseb ukoll għall-ħolqien ta’ kunsillier reviżur, imsejjaħ biex jagħti opinjonijiet f’ċertu numru ta’ każijiet possibbli, u għandha l-ħsieb li tiċċara l-mandat tad-Direttur Ġenerali ta’ l-OLAF. Avvenimenti tas-sena 2005. Fl-2005, il-Kummissjoni adottat it-tieni rapport tagħha[16] dwar l-applikazzjoni, mill-Istati Membri, tar-regolament tal-“lista s-sewda”[17]. Dan ir-regolament jipprevedi l-identifikazzjoni ta’ operaturi ekonomiċi li jippreżentaw riskju għall-baġit Komunitarju fil-qasam ta’ l-EAGGF – Taqsima ta’ Garanzija, l-informazzjoni tal-Kummissjoni u ta’ l-Istati Membri u l-applikazzjoni ta’ miżuri ta’ prevenzjoni. Ir-rapport jagħti riżultat modest fl-applikazzjoni ta’ dan ir-regolament. Permezz ta’ dan ir-rapport, il-Kummissjoni tixtieq tqajjem dibattitu wiesa’ ma’ l-istituzzjonijiet dwar il-ħtieġa u d-direzzjonijiet possibbli għal riforma eventwali tal-mekkaniżmu ta’ esklużjoni. 1.2. Kultura ġdida ta’ kooperazzjoni Sa mill-2001, il-Kummissjoni għamlet sforzi biex tgħin lill-għaxar Stati Membri ġodda u l-pajjiżi kandidati biex jassimilaw l- Acquis Komunitarju fil-qasam tal-ħarsien ta’ l-interessi finanzjarji. L-għaxar Stati Membri ġodda, ir-Rumanija u l-Bulgarija ħolqu servizzi nazzjonali ta’ koordinazzjoni kontra l-frodi (AFCOS), li huma responsabbli għall-komponenti leġiżlattivi, amministrattivi u operazzjonali kollha tal-ħarsien ta’ l-interessi finanzjarji tal-Komunitajiet, li nstabu li huma utli ħafna. L-integrazzjoni ta’ għaxar Stati Membri ġodda seħħet mingħajr diffikultajiet partikolari, fejn dawn ta’ l-aħħar kienu ppreparati b’mod sodisfaċenti għall-ħidma ġdida tagħhom għall-ħarsien ta’ l-interessi finanzjarji Komunitarji. Sabiex titmexxa aħjar il-proċedura tat-tkabbir fir-Rumanija u fil-Bulgarija, l-OLAF saħħaħ l-attivitajiet tiegħu u l-effikaċja operazzjonali tiegħu billi bagħat uffiċjal ta’ kuntatt f’kull wieħed minn dawn iż-żewġ pajjiżi. Fl-2004, il-Komunità Ewropea u l-Istati Membri tagħha setgħu jiffirmaw ftehim ta’ kooperazzjoni[18] mal-Konfederazzjoni Svizzera, bl-iskop li jiġġieldu kontra l-frodi u kull attività illegali oħra li tista’ tolqot l-interessi finanzjarji tagħhom. Fl-2004 ukoll, il-Kummissjoni pproponiet l-adozzjoni ta’ regolament fil-qasam ta’ għajnuna amministrattiva reċiproka[19]. Ir-regolament jipprovdi bażi ġuridika dettaljata u għandu karattru orizzontali, billi jkopri s-setturi kollha tal-ġlieda kontra l-frodi Komunitarja li għadhom ma jagħmlux parti minn leġiżlazzjoni settorjali. Avvenimenti tas-sena 2005. Ċerti tranżazzjonijiet tal-kummerċ internazzjonali li saru bi ksur tar-regoli doganali, inklużi r-regoli relatati mal-proprjetà intellettwali, huma ta’ dannu għall-ekonomija u għall-interessi fiskali ta’ l-Istati Membri u għad-dħul doganali tal-baġit ta’ l-Unjoni Ewropea. Il-kummerċ maċ-Ċina ħoloq ċertu numru ta’ problemi matul dawn l-aħħar snin. Ftehim ta’ kooperazzjoni, innegozjat u ffirmat fl-2004, u li daħal fis-seħħ fl-2005, għandu l-iskop li jtejjeb l-għajnuna reċiproka fil-qasam tad-dwana bejn il-Komunità u ċ-Ċina. Il-komponent operazzjonali tiegħu huwa mmexxi mill-OLAF. Infrastruttura teknika permanenti (POCU) għal kooperazzjoni aħjar u appoġġ aħjar għall-operazzjonijiet doganali konġunti ta’ l-Istati Membri nfetħet fil-lokalitajiet ta’ l-OLAF. Il-POCU se tippermetti l-implimentazzjoni ta’ malajr ta’ l-operazzjonijiet doganali konġunti b’kooperazzjoni aħjar u b’inqas spejjeż. L-ewwel operazzjoni milqugħa mill-infrastruttura l-ġdida kienet l-operazzjoni “FAKE”, li tolqot il-prodotti ffalsifikati li ġejjin miċ-Ċina. Organizzata f’Mejju 2005, hija wasslet għal riżultati sodisfaċenti ħafna (ara l-punt 3.2.). Ir-regolamenti fil-qasam tal-Fondi Strutturali u tal-Fondi ta’ Koeżjoni, li jispeċifikaw l-obbligu għall-Istati Membri biex jikkomunikaw lill-Kummissjoni kull każ fejn hemm suspett ta’ irregolarità li tmur kontra r-regolamenti settorjali ġew emendati u mmodernizzati[20] sabiex jiżguraw implimentazzjoni armonizzata. L-armonizzazzjoni se titkompla b’emenda tar-regolament applikabbli għall-qasam agrikolu. L-istatut tal-Kumitat Konsultattiv ta’ koordinazzjoni tal-ġlieda kontra l-frodi ġie modifikat fuq deċiżjoni tal-Kummissjoni[21] sabiex ikun adattat għat-tibdil li sar mill-ħolqien tiegħu fl-1994, bħall-inklużjoni ta’ l-Artikolu 280 TKE fit-Trattat ta’ Amsterdam, il-ħolqien ta’ l-OLAF fl-1999, jew ukoll id-dħul ta’ l-Euro. Il-Kumitat, magħmul minn rappreżentanti ta’ l-Istati Membri u tal-Kummissjoni, jgħin lill-Kummissjoni f’kull kwistjoni relatata mal-ħarsien ta’ l-interessi finanzjarji Komunitarji. 1.3. Il-prevenzjoni u l-ġlieda kontra l-korruzzjoni fi ħdan l-istituzzjonijiet F’konformità mal-missjoni li ġiet mogħtija lilu fl-1999 mil-leġiżlatur, l-OLAF kompla fil-ħidmiet tiegħu għal prevenzjoni u għal ġlieda kontra l-korruzzjoni. Il-Qorti Ewropea tal-Ġustizzja kkonfermat ħafna drabi l-legalità u l-koerenza tal-qafas interistituzzjonali ta’ l-investigazzjonijiet interni li japplika b’mod ġenerali għall-istituzzjonijiet, l-organi u l-organiżmi[22]. Il-Protokolli ta’ ftehim milħuqa mill-OLAF mas-Servizz tal-Verifika Interna (IAS)[23] fl-2001 u l-Uffiċċju tal-Kummissjoni ta’ l-Investigazzjoni u d-Dixxiplina (IDOC) fl-2004[24] li jiddeskrivu l-oqsma ta’ attivitajiet rispettivi tagħhom ippermettew kooperazzjoni produttiva bejn dawn l-entitajiet. Kuntatti spissi bejn l-OLAF u l-IDOC matul is-sena 2005 ippermettew il-koordinazzjoni ta’ l-azzjonijiet tagħhom f’każijiet konkreti. Fil-qafas tar-riforma amministrattiva, ittieħdu miżuri biex l-uffiċjali u l-aġenti tal-Kummissjoni jkunu aktar konxji mill-prinċipji ta’ ġestjoni tajba tal-proġetti, tal-kunflitti ta’ interessi, kif ukoll tal-passi li jridu jittieħdu fil-każ ta’ suspett ta’ atti serji ta’ min jikkundannahom li jistgħu jkunu ta’ dannu għall-interessi tal-Komunitajiet. Il-proposta tal-Kummissjoni li temenda l-qafas ġuridiku relatat ma’ l-investigazzjonijiet magħmula mill-OLAF, adottata fl-24 ta’ Mejju 2006, tkopri, notevolment, it-titjib ta’ l-informazzjoni ta’ l-istituzzjonijiet u l-possibbiltà, fil-qasam ta’ investigazzjoni interna, li r-rapport finali ma jiġix mgħoddi lill-awtoritajiet ġudizzjarji kompetenti sakemm il-fatti ma jkunux serji ħafna, id-dannu finanzjarju huwa minuri u jeżistu miżuri interni li jippermettu kontroll adattat, b’komunikazzjoni lill-istituzzjoni, l-organu jew l-organiżmu kkonċernat. 1.4. It-tisħiħ ta’ l-aspett ġudizzjarju penali Id-diffikultajiet marbuta ma’ l-inkompatibbiltà tas-sistemi ġuridiċi nazzjonali u mat-trattament ta’ każijiet ġuridiċi kumplessi u ta’ sikwit transnazzjonali wasslu lill-Kummissjoni biex tqajjem din ir-raba’ sfida fl-approċċ strateġiku globali tagħha. Fl-2001, il-Kummissjoni ppreżentat lill-Parlament Ewropew u lill-Kunsill proposta għal direttiva relatata mal-ħarsien penali ta’ l-interessi finanzjarji tal-Komunità[25]. Din il-proposta taħseb biex terġa’ tqajjem fi strument Komunitarju ċerti dispożizzjonijiet ta’ liġi penali (notevolment id-definizzjoni ta’ mġieba illegali, responsabbiltajiet u sanzjonijiet u l-kooperazzjoni mal-Kummissjoni) li kienu jinsabu fil-Konvenzjoni relatata mal-ħarsien ta’ l-interessi finanzjarji tal-Komunitajiet[26] u l-Protokolli tagħha[27]. L-imsemmija Konvenzjoni, l-ewwel Protokoll tagħha u l-Protokoll relatat mal-kompetenza tal-Qorti tal-Ġustizzja daħlu fis-seħħ fl-2002, u b’hekk ippermettew kooperazzjoni ġudizzjarja dettaljata f’oqsma differenti. Il-Kummissjoni tirrakkomanda lill-Kunsill biex l-Istati Membri jiġu mistiedna biex jintensifikaw l-isforzi tagħhom biex isaħħu l-leġiżlazzjoni penali nazzjonali, biex jikkunsidraw mill-ġdid ir-riżervi tagħhom fir-rigward ta’ l-istrumenti tal-Konvenzjoni, u biex jirratifikaw it-tieni Protokoll. Il-Kummissjoni fil-fatt qiegħda tipprepara t-tieni rapport[28] dwar l-implimentazzjoni tal-Konvenzjoni u tal-Protokolli tagħha li huma diġà fis-seħħ, li għandu jkun adottat fl-aħħar ta’ l-2007 u se jkopri l-ħamsa u għoxrin Stat Membru. Ir-rieda li jidħlu aktar fil-fond fi ħdan l-UE fl-implimentazzjoni tal-prinċipju ta’ għarfien reċiproku, li sar il-bażi tal-kooperazzjoni ġudizzjarja penali, wasslet għal attività leġiżlattiva mmexxijja fl-oqsma li jaqgħu taħt it-Titlu VI tat-TUE. Din l-attività kellha effetti favorevoli notevolment fuq il-ħarsien ta’ l-interessi finanzjarji Komunitarji. Pereżempju, l-adozzjoni ta’ deċiżjoni-qafas relatata mal-mandat Ewropew[29] fl-2002 tiffaċilita b’mod konsiderevoli l-arrest ta’ persuna u li din tintbagħat minn Stat Membru għal ieħor għall-eżerċizzju ta’ proċeduri kriminali jew għall-eżekuzzjoni ta’ piena jew ta’ miżura ta’ ordni ta’ detenzjoni. Il-Protokoll ta’ ftehim milħuq mill-OLAF u l-Eurojust fl-2003 jaħseb għall-komunikazzjoni reċiproka ta’ l-informazzjoni u l-kooperazzjoni bil-għan li jitħarsu l-interessi finanzjarji Komunitarji. Fl-2004 l-OLAf u l-Eurojust adottaw il-modalitajiet prattiċi ta’ l-implimentazzjoni ta’ dan il-ftehim. Twaqqaf grupp ta’ kuntatt OLAF-Eurojust sabiex tiġi żgurata l-implimentazzjoni tal-ftehim. Il-grupp kellu laqgħat regolari matul is-sena 2005. F’dan il-qafas, il-Eurojust ikkoopera ma’ l-OLAF u l-awtoritajiet nazzjonali f’ċertu numru ta’ każijiet ta’ l-OLAF, fejn ipparteċipa fl-investigazzjonijiet u għall-proċeduri marbuta ma’ dawn il-każijiet. Il-ftehim milħuq mill-OLAF u l-Europol fl-2004 jaħseb għat-tisħiħ ta’ l-iskambji ta’ informazzjoni strateġika u teknika, kif ukoll ta’ l-iskambji ta’ informazzjoni dwar l-evalwazzjoni ta’ theddid u l-analiżi ta’ riskji fl-oqsma ta’ interess komuni. Fl-2005, il-kollaborazzjoni bejn l-Uffiċċju u l-Europol ġiet intensifikata l-aktar f’dak li għandu x’jaqsam mal-ġlieda kontra l-kuntrabandu, kif ukoll fil-qasam ta’ l-iffalsifikar ta’ l-Euro. L-Uffiċċju jżomm ukoll kuntatti ma’ organizzazzjonijiet internazzjonali bħall-Interpol jew l-Organizzazzjoni Dinjija tad-Dwana (WCO). Fl-2001, il-Kummissjoni adottat Green Paper [30] bl-iskop li tagħti bidu għad-dibattitu dwar il-ħolqien ta’ Prosekutur Ewropew għall-ġlieda aktar effikaċi kontra l-kriminalità li tolqot l-interessi finanzjarji tal-Komunitajiet Ewropej. It-Trattat li jistabbilixxi Kostituzzjoni għall-Ewropa, adottat mill-Kunsill Ewropew f’Ġunju 2004 iżda li għandu m’huwiex ratifikat mill-Istati Membri kollha, jispeċifika, fl-Artikolu III-274 tiegħu li l-Kunsill, b’dikjarazzjoni unanima u wara l-approvazzjoni tal-Parlament Ewropew, jista’ jwaqqaf Uffiċċju tal-Prosekutur Pubbliku Ewropew mill-Eurojust biex jiġġieled ir-reati li jolqtu l-interessi finanzjarji ta’ l-Unjoni. Dan l-Uffiċċju jkun kompetenti biex ifittex, isegwi u jwassal għas-sentenzi lil min jikkommetti dawn ir-reati u l-kompliċi tagħhom. Avvenimenti tas-sena 2005. Il-Kummissjoni nnutat, f’komunikazzjoni[31], il-konsegwenzi tad-deċiżjoni ewlenija tal-Qorti tal-Ġustizzja fil-qasam ta’ dispożizzjonijiet penali li jikkonċernaw l-ewwel u t-tielet pilastru[32], notevolment dwar il-proposta għal Direttiva relatata mal-ħarsien penali ta’ l-interessi finanzjarji tal-Komunitajiet. F’konformità ma’ din id-deċiżjoni, billi r-rikors għal dispożizzjoni penali speċifika fil-materja inkawża huwa neċessarju biex tkun garantita l-effettività tal-liġi Komunitarja, din għandha tiġi adottata b’mod esklussiv fl-ewwel pilastru. Din is-sistema ttemm il-mekkaniżmu ta’ test doppju (direttiva jew regolament u deċiżjoni-qafas). 1.5. Konklużjoni Ħames snin wara li tnieda l-approċċ strateġiku globali, il-bilanċ ta’ l-azzjonijiet imwettqa huwa pożittiv. Kif juri r-rendikont ta’ hawn fuq, twettqu progressi sostanzjali f’kull wieħed mill-assi l-kbar tal-ħarsien ta’ l-interessi finanzjarji tal-Komunitajiet. Madankollu, tnaqqset il-ħidma tat-tisħiħ ta’ l-aspett ġudizzjarju penali. Għalhekk, pereżempju, tnaqqset temporanjament il-ħidma ta’ l-azzjoni li kellha l-għan li tipprepara t-triq għall-ħolqien ta’ Prokuratur Ewropew waqt l-istennija tar-ratifika tat-Trattat Kostituzzjonali. Fuq it-totalità ta’ l-azzjonijiet previsti għall-perjodu kollu ta’ programmazzjoni, 75% twettqu kompletament qabel il-31 ta’ Diċembru 2005, 9% twettqu parzjalment fiż-żmien previst u għadhom sejrin. 14% tressqu għall-2006 u 10% ġew sospiżi proviżorjament jew b’mod definittiv, l-aktar minħabba ċirkostanzi esterni għall-Kummissjoni. 2. RIżULTATI TAL-ġLIEDA KONTRA L-FRODI: STATISTIċI DWAR IL-FRODI U IRREGOLARITAJIET OħRA RRAPPORTATI MILL-ISTATI MEMBRI SKOND IR-REGOLAMENTI SETTORJALI Il-leġiżlazzjoni Komunitarja tobbliga lill-Istati Membri biex jirrapportaw il-frodi u l-irregolaritajiet l-oħra li jolqtu l-interessi finanzjarji fl-oqsma kollha ta’ attività Komunitarja[33]. L-istatistiċi msemmija f’dan il-kapitolu jittrattaw is-suspetti ta’ frodi u irregolaritajiet oħra rrapportati mill-Istati Membri, skond kif inhuma definiti mir-regolamenti settorjali. L-infiq dirett Komunitarju m’huwiex imdaħħal[34]. Id-dokument tad-dipartimenti tal-Kummissjoni[35], ippubblikat fl-istess ħin tar-rapport preżenti, jippreżenta analiżi fil-fond ta’ statistiċi miksuba fuq il-bażi ta’ dawn ir-rapporti. It-tabella li ġejja tiġbor in-numru ta’ irregolaritajiet irrapportati fl-2005 kif ukoll l-ammonti kkonċernati għal kull settur[36]. Tabella – Numru ta’ irregolaritajiet u ammonti – is-sena 2005 TOTAL 2005 | Qasam | Numru ta’ irregolaritajiet irrapportati | Total ta’ l-impatt finanzjarju (ammonti f’miljuni ta’ €) | Riżorsi tagħhom | 4.982 | 322 | EAGGF – Taqsima ta’ Garanzija | 3.193 | 102 | Fondi Strutturali u l-Fond ta’ Koeżjoni | 3.570 | 601 | Fondi ta’ qabel l-adeżjoni | 331 | 17 | Total | 12.076 | 1042 | Huwa importanti li ssir distinzjoni bejn frodi u irregolarità. Il-frodi hija definita bħala irregolarità mwettqa intenzjonalment, li tikkostitwixxi reat kriminali li l-imħallef biss huwa awtorizzat li jikkwalifika[37]. L-impatt finanzjarju reali tal-frodi ma jistax jitkejjel ħlief fit-tmiem tal-proċedura ġudizzjarja. Fil-qasam tar-riżorsi tagħhom stess, is-suspetti ta’ frodi jirrappreżentaw madwar 20% tal-każijiet ta’ irregolaritajiet irrapportati fl-2005, għal ammont totali ta’ madwar 95,2 miljun euro. Fil-qasam ta’ l-infiq agrikolu, is-suspetti ta’ frodi jirrappreżentaw madwar 13% tal-każijiet ta’ irregolaritajiet irrapportati, għal ammont totali ta’ madwar 21,5 miljun euro, li jikkorrispondi għal 0,05% tat-total tal-fondi EAGGF – Taqsima ta’ Garanzija. Għall-Fondi Strutturali, il-frodi tikkonċerna madwar 15% ta’ irregolaritajiet irrapportati, għal ammont totali ta’ 205 miljun euro, li jikkorrispondi għal madwar 0,53% tat-total tal-krediti tal-Fondi Strutturali u tal-Fond ta’ Koeżjoni. Fil-qasam tal-Fondi ta’ qabel l-adeżjoni, il-frodi tikkonċerna madwar 18% ta’ l-irregolaritajiet irrapportati, għal ammont totali ta’ madwar 1,77 miljun euro, li jikkorrispondi għal 0,06% tat-total tal-fondi allokati f’isem il-fondi PHARE[38], SAPARD[39] u ISPA[40]. Din l-istima hija bbażata fuq l-informazzjoni mogħtija mill-Istati Membri iżda għandha tkun ikkunsidrata bi prudenza. 2.1. Riżorsi tradizzjonali tagħhom stess In-numru ta’ każijiet ta’ frodi u ta’ irregolaritajiet misjuba u rrapportati (każijiet ta’ aktar minn 10 000 Euro) żdied b’55% meta mqabbel ma’ l-2004 (4982 każ fl-2005) [41] . L-ammont imniġġes bl-irregolaritajiet huwa ta’ madwar 322 miljun euro fl-2005, kontra l-212 miljun euro fl-2004, jiġifieri żieda ta’ 52%. Din iż-żieda tista’ notevolment tiġi spjegata b’komunikazzjoni aħjar min-naħa ta’ ċerti Stati Membri u bil-fatt li ċerti Stati Membri daħħlu fis-sistema OWNRES każijiet li jikkonċernaw operazzjonijiet ta’ tranżitu mhux verifikati, li, għalkemm tard, ġew verifikati wara. Is-sempliċi kostatazzjoni taż-żieda ta’ 55% ma tippermettix li wieħed jasal għal ċerti konklużjonijiet dwar is-sitwazzjoni attwali fil-qasam ta’ frodi u ta’ irregolaritajiet oħra. Is-sigarretti jibqgħu fost il-prodotti l-aktar milquta mill-irregolaritajiet, fejn il-parti l-kbira ta’ każijiet irrapportati kienu jikkonċernaw il-kuntrabandu tagħhom. Fl-2005, in-numru ta’ każijiet marbuta mas-settur taz-zokkor żdied ukoll; essenzjalment dan kien jittratta każijiet ta’ nuqqas ta’ esportazzjoni taz-zokkor li jaqbeż il-kwantità ammessa mis-sistema Komunitarja. Ġiet iddikjarata wkoll żieda fin-numru ta’ każijiet marbuta mas-settur tat-tessuti, b’mod partikolari f’dak li għandu x’jaqsam mad-dikjarazzjoni ta’ l-oriġini. [pic] 2.2. L-infiq agrikolu (EAGGF – Taqsima ta’ Garanzija) Fl-2005, in-numru ta’ irregolaritajiet irrapportati naqas xi ftit meta mqabbel mas-sena ta’ qabel (3193 każ fl-2005, 3401 fl-2004). Min-naħa l-oħra, l-impatt finanzjarju tagħhom żdied (102 miljun euro fl-2005, 82 miljun euro fl-2004), li jirrappreżenta madwar 0,21% tat-total tal-fondi EAGGF – Taqsima ta’ Garanzija (47 819 miljun euro għall-2005). [pic] 2.3. Miżuri strutturali Fl-2005, in-numru ta’ irregolaritajiet irrapportati (3570 każ inkluż il-Fond ta’ Koeżjoni) żdied meta mqabbel mas-sena ta’ qabel (3339 każ ta’ irregolaritajiet irrapportati fl-2004), filwaqt li l-impatt finanzjarju tagħhom naqas (601 miljun euro fl-2005, 696 miljun euro fl-2004). L-impatt finanzjarju ta’ l-irregolaritajiet irrapportati fl-2005 jirrappreżenta madwar 1,56% tal-fondi tal-Fondi Strutturali u l-Fond ta’ Koeżjoni (38 430 miljun euro) għall-2005. L-impatt finali jkun magħruf biss wara l-għeluq tal-programmi. [pic][pic] 2.4. Fondi ta’ qabel l-adeżjoni Twaqqfet sistema ta’ notifika ta’ irregolaritajiet simili għal dawk tal-Fondi Strutturali permezz tal-ftehimiet pluriannwali ta’ finanzjament għall-fondi PHARE, SAPARD u ISPA u għall-fondi allokati lill-Ċipru u Malta[42]. Tabella 2.4.: Każijiet ta’ irregolaritajiet u ammonti rrapportati mill-Istati Membri u l-pajjiżi kandidati[43] li jikkonċernaw il-Fondi ta’ qabel l-adeżjoni – is-snin 2002-2005.[44] Sena | PHARE[45] | SAPARD | ISPA | TOTAL | Total | Każ > 500 000 € | Każ < 500 000 € | Każ | Ammont (f’miljuni ta’ euros) | Każ | Ammont (f’miljuni ta’ euros) | Każ | Ammont (f’miljuni ta’ euros) | Sitwazzjoni inizjali fl-aħħar ta’ l-2002. Każijiet ta’ nuqqas ta’ rkupru rrapportati qabel l-1999 billi kienu soġġetti għal verifiki tat-Task Force għall-Irkupru | 4 228 | 1 212 | 419 | 1 035 | 3 809 | 177 | Sitwazzjoni fl-aħħar ta’ l-2004 wara l-verifiki tat-TFR | 3 690 | 1 059 | 463 | 857 | 3 227 | 202 | Għall-463 każ kollha ta’ aktar minn 500 000 € kull wieħed, il-verifiki ntemmu matul is-sena 2005. Dawn il-każijiet jikkorrispondu għal ammont totali li ma kienx irkuprat ta’ madwar 857 miljun euro. Progress miksub fl-2005 | Każ | Ammont (f’miljuni ta’ euros) | A. Verifiki u laqgħat bilaterali ma’ l-Istati Membri magħmula fil-qafas tal-proċedura ta’ verifika tal-kontijiet (kull każ jaqbeż il-500 000 euro). | 431 | 765 | B. Tmiem tal-verifika, iżda għadha mhix diskussa ma’ l-Istati Membri fil-qafas tal-proċedura ta’ verifika tal-kontijiet (kull każ jaqbeż il-500 000 euro). | 32 | 92 | C. Każijiet ta’ inqas minn 500 000 euro li għad ma kienux soġġetti għal ebda trattament/verifika mit-TFR u li għalihom il-proċedura ta’ verifika tal-kontijiet għadha ma nbiedtx | 3 227 | 202 | Fl-2006, deċiżjoni formali tal-Kummissjoni se tkun adottata fil-qafas tal-proċedura ta’ verifika tal-kontijiet (EAGGF – Taqsima ta’ Garanzija) għall-maġġoranza tal-każijiet li jaqbżu l-500 000 euro. 4.4. Ir-riforma tas-sistema ta’ kontroll finanzjarju ta’ irregolaritajiet fil-qasam tal-politika agrikola Fl-2005, il-Kunsill iddeċieda, permezz tar-Regolament 1290/2005 tiegħu[94], dwar il-finanzjament futur tal-politika agrikola komuni bil-ħolqien ta’ żewġ fondi agrikoli Ewropej distinti, jiġifieri l-Fond Agrikolu Ewropew ta’ Gwida u Garanzija (EAGGF) għall-finanzjament, fost oħrajn, tal-miżuri ta’ suq u ta’ pagamenti diretti, u l-Fond Agrikolu Ewropew għall-Iżvilupp Rurali (EAFRD). Dan ir-Regolament ġdid, notevolment l-Artikoli 32 u 33 tiegħu, jirriforma s-sistema kollha ta’ kontroll finanzjarju ta’ l-irregolaritajiet li jolqtu dawn iż-żewġ fondi ġodda (EAGGF u EAFRD) u jissemplifika għall-ġejjieni l-proċedura tal-kontroll ta’ l-irkupru. Dawn l-Artikoli jispeċifikaw li l-konsegwenzi finanzjarji se jintrefgħu sa 50% mill-Istat Membru kkonċernat u sa 50% mill-baġit Komunitarju meta l-irkupru ma jsirx fi żmien erba’ snin wara d-data ta’ l-ewwel att ta’ dikjarazzjoni amministrattiva jew ġudizzjarja jew fi żmien tmien snin, jekk l-irkupru huwa suġġett ta’ azzjoni quddiem il-ġurisdizzjonijiet nazzjonali (għall-EAGGF u l-EAFRD) jew qabel l-għeluq ta’ programm ta’ żvilupp rurali (għall-EAFRD). 5. IL-PROċEDURI TA’ ċERTIFIKAZZJONI TAL-KONTIJIET 5.1. Roadmap għal dikjarazzjoni ta’ assigurazzjoni pożittiva Għalkemm hija rrikonoxxiet il-progress miksub mill-Kummissjoni u l-Istati Membri fit-titjib tas-sistemi ta’ kontroll tal-baġit, il-Qorti ta’ l-Awdituri, għall-ħdax-il sena konsekuttiva, tat dikjarazzjoni ta’ assigurazzjoni waħda biss parzjalment favorevoli għall-approprjazzjonijiet għall-ħlasijiet taħt il-baġit Komunitarju. Il-problema prinċipali, skond ir-rapport tal-Qorti, tinsab fil-livell tal-fondi li t-tmexxija tagħhom hija maqsuma bejn l-Istati Membri. Fl-Opinjoni Nru 2/2004[95] tagħha, il-Qorti ta’ l-Awdituri tissuġġerixxi li jiġi żviluppat qafas ta’ kontroll intern Komunitarju, ibbażat fuq normi u prinċipji komuni, li jkun jista’ jipprovdi l-assigurazzjoni raġonevoli li d-dħul jinġabar u l-infiq eżegwit f’konformità mad-dispożizzjonijiet legali li hemm fis-seħħ, dan kollu waqt li jkun ikkunsidrat il-bilanċ bejn in-nefqa u l-vantaġġi tal-kontroll intern. Il-kisba ta’ dikjarazzjoni ta’ assigurazzjoni pożittiva tidher fost l-għanijiet strateġiċi tal-Kummissjoni Barroso[96]. F’din il-perspettiva, fuq l-opinjoni tal-Qorti, il-Kummissjoni adottat, f’Ġunju 2005, roadmap [97] li tesponi ċertu numru ta’ suġġerimenti favur qafas ta’ kontroll integrat Komunitarju. F’dan id-dokument, il-Kummissjoni tirreferi għall-proposta li l-Parlament Ewropew ifformula waqt il-kwittanza tiegħu ta’ l-2003, li permezz tagħha ssuġġerixxa dispożizzjoni ta’ “pubblikazzjoni ex ante f’dikjarazzjoni formali, u dikjarazzjoni ta’ assigurazzjoni annwali ex post li tikkonċerna l-legalità u r-regolarità ta’ l-operazzjonijiet li jaqgħu taħtha min-naħa ta’ l-awtorità politika u mexxejja superjuri ta’ kull Stat Membru (Ministeru tal-Finanzi). Din ir- roadmap kellha magħha “valutazzjoni tan-nuqqasijiet bejn il-qafas ta’ kontroll intern fi ħdan id-dipartimenti tal-Kummissjoni u l-prinċipji fil-qasam ta’ kontroll esposti fl-Opinjoni Nru 2/2004 tal-Qorti ta’ l-Awdituri”[98] (valutazzjoni tan-nuqqasijiet). Fuq il-bażi ta’ dawn id-dokumenti tal-Kummissjoni u d-diskussjonijiet ta’ grupp ta’ esperti li ġejjin mill-amministrazzjonijiet nazzjonali ta’ l-Istati Membri, il-Kunsill ta’ l-ECOFIN adotta fit-8 ta’ Novembru 2005 konklużjonijiet li fihom huwa jaħseb li “d-dikjarazzjonijiet eżistenti fuq l-iskala operazzjonali jistgħu jikkostitwixxu mezz ta’ assigurazzjoni importanti għall-Kummissjoni u, fl-analiżi finali, għall-Qorti ta’ l-Awdituri u li dawn għandhom ikunu utli u jippreżentaw rapport ta’ spiża/effikaċja sodisfaċenti u għandhom ikunu kkunsidrati mill-Kummissjoni u, fl-analiżi finali, mill-Qorti ta’ l-Awdituri bil-ħsieb li jwasslu għal dikjarazzjoni ta’ assigurazzjoni pożittiva”. Il-Kunsill talab lill-Kummissjoni biex tipprovdi evalwazzjoni tal-kontrolli u tal-valur tad-dikjarazzjonijiet li diġà jeżistu. Filwaqt li kkunsidrat il-konklużjonijiet tal-Kunsill, il-Kummissjoni adottat f’Jannar 2006 il-pjan ta’ azzjoni tagħha għal qafas ta’ kontroll integrat[99] li fih hija taħseb li huwa importanti li l-Istati Membri “jiżguraw li t-tmexxija tagħhom ta’ approprjazzjonijiet f’isem il-Kummissjoni tnaqqas ir-riskju ta’ nfiq irregolari għal livell aċċettabbli u li huma jistgħu juru dan lill-awdituri nazzjonali u Komunitarji”. Billi, għal 80% tal-fondi Komunitarji, it-tmexxija hija maqsuma bejn l-Istati Membri, saret enfasi fuq l-issemplifikar tal-leġiżlazzjoni għall-perjodu ta’ programmazzjoni 2007-2013, dwar l-armonizzazzjoni ta’ prinċipji u normi ta’ kontroll applikati mill-Kummissjoni u l-Istati Membri, waqt li jaqsmu r-riżultati tal-kontroll u jpoġġu l-profitt fuq quddiem, u dwar l-użu tad-dikjarazzjonijiet eżistenti dwar it-tmexxija ta’ l-organi operazzjonali fuq il-livell ta’ l-Istati Membri, li jikkostitwixxu element ta’ assigurazzjoni importanti għall-Kummissjoni u, fl-analiżi finali, għall-Qorti ta’ l-Awdituri wkoll. 5.2. Iċ-ċertifikazzjoni ta’ tmexxija tajba ta’ l-infiq pubbliku fl-Istati Membri Il-Kummissjoni u l-Istati Membri jaħsbu li għandhom interess komuni biex jiġbru informazzjoni dwar is-sistemi ta’ ċertifikazzjoni ta’ tmexxija tajba ta’ l-infiq pubbliku eżistenti fl-Istati Membri biex jippruvaw joħorġu minnhom l-aħjar prassi. Barra minn hekk, dan l-eżerċizzju jista’ jservi biex tiġi eżaminata l-applikazzjoni tal-prinċipju ta’ protezzjoni ekwivalenti adottat mill-Artikolu 280 tat-Trattat. Ir-risposti għall-kwestjonarju li kien indirizzat lill-Istati Membri taw stampa tal-prassi nazzjonali eżistenti f’dan il-qasam, ippreżentati hawn taħt bħala tabella. Din it-tabella tirrappreżenta semplifikazzjoni tar-risposti pprovduti mill-Istati Membri. Sinteżi aktar spjegata li tinkludi d-dettalji tar-risposti tista’ tiġi kkonsultata fid-dokument ta’ ħidma tad-dipartimenti tal-Kummissjoni ppubblikat fl-istess żmien ta’ dan ir-rapport. Ċertifikazzjoni tal-kontijiet nazzjonali minn awtorità interna[100] | Ċertifikazzjoni tal-kontijiet nazzjonali minn awtorità esterna[101] | BE | Le. | Le[102]. | CZ | Iva | Le[103] | DK | Iva | Iva. | DE | Le | Iva. | EE | Iva. | Iva. | EL | Le | Le | ES | Le | Le[104] | FR | Le | Iva. | IE | Iva. | Iva. | IT | Le | Iva | CY | .Le | Iva. | LV | Iva. | Iva. | LT | Iva | Iva. | LU | Iva | Iva. | HU | Iva. | Iva. | MT | Le | Iva | NL | Iva | Iva. | AT | Le | Le[105] | PL | Le | Iva. | PT | Le | Iva | SL | Le | Iva. | SK | Iva | Iva. | FI | Iva. | Iva. | SE | Le. | Iva. | UK | Iva | Iva. | Ċertifikazzjoni minn awtorità interna. Madwar nofs l-Istati Membri li wieġbu għall-kwestjonarju jiddisponu minn proċedura ta’ ċertifikazzjoni minn awtorità interna biex jiżguraw il-legalità u r-regolarità ta’ l-infiq pubbliku[106]. Fost dawn, il-Latvja biss tiddikjara b’mod espliċitu li din iċ-ċertifikazzjoni tikkonċerna wkoll il-fondi allokati mill-Komunità Ewropea li huma mmexxija mill-amministrazzjoni nazzjonali. Sadanittant, ta’ min juri li, ta’ sikwit, din iċ-ċertifikazzjoni tkun ippreżentata mill-amministrazzjoni u mhux minn awditur intern proprju[107]. F’parti sinifikanti tal-każijiet, l-awtoritajiet inkarigati biex jippreżentaw iċ-ċertifikazzjoni jagħtu wkoll l-opinjoni tagħhom dwar l-ammont ta’ fondi li x’aktarx jiġu rkuprati mill-organizzazzjonijiet li jħallsu[108]. Iċ-ċertifikazzjoni minn awtorità interna kultant tkun ippreżentata fuq livell nazzjonali[109] ; f’każijiet oħra, din issir mid-dipartiment jew l-aġenzija ta’ tmexxija[110]. Ta’ min jinnota l-każijiet partikolari tar-Renju Unit u tas-Slovakkja, fejn jeżistu diversi livelli ta’ ċertifikazzjoni (nazzjonali, reġjonali u skond il-fond). Dawn iċ-ċertifikazzjonijiet maħruġa minn awtorità interna jkunu sottomessi lill-parlamenti nazzjonali f’ċerti każijiet biss[111]. Xi Stati Membri[112] jiddisponu minn sistema ta’ verifika interna biex jiżguraw il-legalità u r-regolarità tal-kontijiet nazzjonali anke jekk m’hemm l-ebda obbligu legali ta’ ċertifikazzjoni minn awtorità interna. Fost dawn, tnejn minnhom indikaw li dawn il-verifiki jikkonċernaw il-fondi Komunitarji[113]. Skond ir-risposti li taw l-Istati Membri li għandhom sistema ta’ kontroll u ta’ verifika interna, l-INTOSAI tidher li hija n-norma l-aktar mifruxa. Ċertifikazzjoni minn awtorità esterna. Il-maġġoranza l-kbira ta’ l-Istati Membri ddikjaraw li għandhom obbligu legali li jiksbu minn awtorità esterna ċertifikazzjoni annwali li tiżgura l-legalità u r-regolarità ta’ l-infiq pubbliku, fejn l-uniċi eċċezzjonijiet huma l-Italja u l-Awstrija. Madankollu ta’ min jinnota l-każijiet partikolari tal-Greċja, ta’ Spanja u ta’ l-Italja, fejn il-Qorti ta’ l-Awdituri nazzjonali tippreżenta rapport annwali aktar milli ċertifikazzjoni. Fil-parti l-kbira tal-każijiet, din l-awtorità esterna hija organizzazzjoni ta’ liġi pubblika li hija l-ogħla awtorità ta’ verifika ta’ l-Istat. Iċ-ċertifikazzjonijiet jingħataw fuq livell nazzjonali fil-parti l-kbira tal-pajjiżi[114]. Huma jkopru l-baġit kollu[115] u, fil-każijiet kollha, jippreżentawhom lill-parlamenti nazzjonali, notevolment biex jiċċertifikaw il-legalità u l-effiċjenza tat-tmexxija tal-kontijiet nazzjonali. Huwa biss f’xi Stati li huma jagħtu opinjoni dwar l-ammont ta’ fondi li x’aktarx jiġu rkuprati[116]. Kontroll tal-fondi Komunitarji (fondi bi tmexxija maqsuma) Fir-risposti tagħhom għall-kwestjonarju, l-Istati Membri indikaw li aktar min-nofs l-organizzazzjonijiet ta’ ċertifikazzjoni nazzjonali speċifikati mill-Artikolu 3 tar-Regolament (KEE) Nru 1663/95 għall-EAGGF – Taqsima Ta’ Garanzija jissodisfaw il-kundizzjonijiet meħtieġa biex ikunu rikonoxxuti mill-awtoritajiet nazzjonali bħala organizzazzjonijiet li jistgħu joħorġu ċertifikazzjonijiet tal-kontijiet nazzjonali[117]. Fil-każijiet fejn ma jissodisfawx dawn il-kundizzjonijiet, l-Istati Membri jispjegaw dan bin-nuqqas ta’ bażi legali u bil-fatt li dawn l-organizzazzjonijiet inħolqu bl-għan speċifiku tat-tmexxija u tal-kontroll tal-fondi Komunitarji. Fil-każijiet kollha, bl-eċċezzjoni ta’ l-Estonja, ta’ l-Olanda u ta’ l-Isvezja, dawn l-entitajiet jagħtu wkoll l-opinjoni tagħhom dwar l-ammonti li x’aktarx jiġu rkuprati mill-aġenziji ta’ pagament. Fil-qasam tal-Fondi Strutturali, proporzjon żgħir biss tad-dipartimenti nazzjonali responsabbli mill-ħruġ taċertifikat ta’ validità fl-għeluq ta’ programm speċifikat mill-Artikolu 38 tar-Regolament (KE) 1260/1999 u ta’ l-Artikolu 15 tar-Regolament (KE) 438/2001[118] huwa kompetenti wkoll għaċ-ċertifikazzjoni tal-kontijiet nazzjonali[119]. Il-parti l-kbira ta’ l-Istati Membri[120] indikaw li l-awtoritajiet ta’ ċertifikazzjoni jagħtu opinjoni dwar l-ammonti li x’aktarx jiġu rkuprati. Konklużjonijiet Il-parti l-kbira tar-regoli nazzjonali jispeċifikaw l-obbligu li tinkiseb ċertifikazzjoni dwar il-kontijiet nazzjonali minn awtorità esterna indipendenti. Din kważi dejjem tkun l-Istituzzjoni Superjuri ta’ Verifika (SAI) nazzjonali. Fil-parti l-kbira tal-każijiet, il-verifiki ta’ l-SAI jkopru l-baġit kollu u r-rapporti jew ċertifikazzjonijiet tal-kontijiet ikunu sottomessi lill-parlamenti nazzjonali. L-obbligu li tinkiseb ċertifikazzjoni maħruġa minn awtorità interna m’hijiex daqshekk mifruxa. Hemm biss xi għaxar Stati li jispeċifikawh. Is-sitwazzjoni għalhekk hija aktar imħallta milli għaċ-ċertifikazzjonijiet minn awtorità esterna. F’xi każijiet, iċ-ċertifikazzjoni ma tinħariġx minn awditur iżda fuq il-livell tad-dipartiment responsabbli tat-tmexxija. Il-Kummissjoni taħseb li dawn id-dokumenti, fil-każijiet fejn ikopru wkoll il-fondi Komunitarji, jistgħu jikkostitwixxu element addizzjonali ta’ assigurazzjoni li juri l-użu tajjeb tal-fondi Ewropej. Il-Qorti ta’ l-Awdituri għalhekk tista’ tipprevedi l-possibbiltà li tikkunsidrahom biex tiggarantixxi l-legalità u r-regolarità tal-kontijiet tal-baġit Ewropew.[pic][pic][pic] [1] “L-inventarju tal-miżuri meħuda mill-Istati Membri” u “Analiżi statistika ta’ l-irregolaritajiet”. [2] http://europa.eu.int/comm/anti_fraud/reports/index_en.html [3] Il-Komunikazzjoni tal-Kummissjoni dwar il-Ħarsien ta’ l-interessi finanzjarji tal-Komunitajiet – Il-ġlieda kontra l-frodi – Għal approċċ strateġiku globali, COM(2000) 358 finali. [4] Il-Komunikazzjoni tal-Kummissjoni dwar il-Ħarsien ta’ l-interessi finanzjarji tal-Komunitajiet – Il-ġlieda kontra l-frodi – Pjan ta’ azzjoni 2001-2003, COM(2001) 254 finali. [5] Il-Komunikazzjoni tal-Kummissjoni dwar il-Ħarsien ta’ l-interessi finanzjarji tal-Komunitajiet – Il-ġlieda kontra l-frodi – Pjan ta’ azzjoni 2004-2005, COM(2004)544 finali. [6] Il-Komunikazzjoni tal-Kummissjoni dwar il- fraud-proofing tal-leġiżlazzjoni u tat-tmexxija tal-kuntratti tas-7.11.2001, SEC(2001)2029 finali. [7] Il-Komunikazzjoni tal-Kummissjoni dwar it-titjib ta’ l-irkupru ta’ djun tal-Komunità b’riżultat tat-tmexxija diretta u t-tmexxija maqsuma tan-nefqiet Komunitarji, COM(2002) 671 finali. [8] Ir-Regolament (KE, Euratom) Nru 1605/2002 tal-Kunsill tal-25 ta’ Ġunju 2002 dwar ir-regolament finanzjarju applikabbli għall-baġit ġenerali tal-Komunitajiet Ewropej, ĠU L 248 tas-16.9.2002. [9] Id-Direttiva (KE) 2004/18 tal-Parlament Ewropew u tal-Kunsill, relatata mal-koordinazzjoni tal-proċeduri ta’ ffirmar tal-kuntratti ta’ xogħlijiet pubbliċi, ta’ fornituri u ta’ servizzi (ĠU L134 tat-30.4.2004) waqqfet sistema ta’ informazzjoni li tippermetti li jiġu esklużi mill-kuntratti pubbliċi dawk li jagħmlu offerti li għandhom kundanni kriminali. [10] Il-Komunikazzjoni tal-Kummissjoni tal-President, is-Sinjura Wallström, is-Sur Kallas, is-Sinjura Hübner u s-Sinjura Fischer Boel li tipproponi l-introduzzjoni ta’ inizjattiva Ewropea fil-qasam tat-trasparenza, SEC(2005)1300. [11] Fit-18.5.2006 il-Kummissjoni adottat proposta emendata ta’ Regolament tal-Kunsill li temenda r-Regolament (KE, Euratom) Nru 1605/2002 dwar ir-regolament finanzjarju applikabbli għall-baġit ġenerali tal-Komunitajiet Ewropej, COM ( 2006) 213 finali. [12] Proposti ta’ regolament li jemenda r-Regolamenti (KE) Nru 1073/1999 u (Euratom) Nru 1074/1999 relatati ma’ l-investigazzjonijiet magħmula mill-Uffiċċju Ewropew għall-Ġlieda Kontra l-Frodi (OLAF), COM(2004) 103 u 104. [13] Dokument ta’ ħidma tad-dipartimenti tal-Kummissjoni, Evalwazzjoni komplementari ta’ l-attivitajiet ta’ l-OLAF, SEC(2004)1370. Ara wkoll ir-rapport tal-Kummissjoni, “Evalwazzjoni ta’ l-attivitajiet ta’ l-Uffiċċju Ewropew għall-Ġlieda Kontra l-Frodi, COM(2003) 154 finali. [14] Il-Qorti ta’ l-Awdituri, ir-rapport speċjali 1/2005 relatat mat-tmexxija ta' l-OLAF flimkien mar-risposti tal-Kummissjoni, ĠU C 202 tat-8.8.2005. [15] L-udjenza tat-12 u t-13 ta’ Lulju 2005 intitolata “It-tisħiħ ta’ l-OLAF: ir-reviżjoni tar-Regolament dwar l-Uffiċċju Ewropew għall-Ġlieda Kontra l-Frodi”. [16] Ir-rapport tal-Kummissjoni tal-Parlament Ewropew u tal-Kunsill dwar l-implimentazzjoni tar-Regolament Nru 1469/95 (Il-Lista s-Sewda), COM(2005) 520. [17] Ir-Regolament (KE) Nru 1469/95 tal-Kunsill tat-22 ta’ Ġunju 1995, relatat mal-miżuri li jridu jittieħdu fir-rigward ta’ benefiċjarji ta’ operazzjonijiet iffinanzjati mill-EAGGF, Taqsima ta’ Garanzija, ĠU L 145 tad-29.6.1995. [18] Id-Deċiżjoni tal-Kunsill relatata ma’ l-iffirmar tal-Ftehim ta’ Kooperazzjoni bejn il-Komunità Ewropea u l-Istati Membri tagħha, min-naħa, u l-Konfederazzjoni Svizzera, min-naħa l-oħra, għall-ġlieda kontra l-frodi u kull attività illegali oħra li tolqot l-interessi finanzjarji tagħhom, COM(2004)559 finali u ĠU C 244 ta’ l-1.10.2004. [19] Proposta għal Regolament tal-Parlament Ewropew u tal-Kunsill dwar l-għajnuna amministrattiva reċiproka għall-finijiet tal-ħarsien ta’ l-interessi finanzjarji tal-Komunità kontra l-frodi u kull attività illegali oħra, COM(2004)509 finali. [20] Ir-Regolament (KE) Nru 2035/2005 tal-Kummissjoni tat-12 ta’ Diċembru 2005 li jemenda r-Regolament (KE) Nru 1681/94 dwar l-irregolaritajiet u l-irkupru ta’ ammonti mħallsa bla ġustifikazzjoni fil-qafas tal-finanzjament tal-politiki strutturali kif ukoll l-organizzazzjoni ta’ sistema ta’ informazzjoni f’dan il-qasam, ĠU L 328 tal-15.12.2005, u r-Regolament (KE) Nru 2168/2005 li jemenda r-Regolament (KE) Nru 1831/94 dwar l-irregolaritajiet u l-irkupru ta’ ammonti mħallsa bla ġustifikazzjoni fil-qafas tal-finanzjament tal-Fond ta’ Koeżjoni kif ukoll l-organizzazzjoni ta’ sistema ta’ informazzjoni f’dan il-qasam, ĠU L 345 tat-28.12.2005. [21] Id-Deċiżjoni tal-Kummissjoni tal-25 ta’ Frar 2005 li temeda d-Deċiżjoni 94/140/KE li twassal għall-ħolqien ta’ kumitat konsultattiv għall-koordinazzjoni fil-qasam tal-ġlieda kontra l-frodi, ĠU L 71 tas-17.3.2005. [22] Il-Qorti Ewropea tal-Ġustizzja, bid-deċiżjoni tagħha fil-każ C-167/02 P, fit-30 ta’ Marzu 2004 ikkonfermat is-sentenza tal-Qorti tal-Prim Istanza T-17/00 tas-26 ta’ Frar 2002 li ddikjarat inammissibbli r-rikors ta’ 71 Membru tal-Parlament Ewropew. Dan ir-rikors tħabat għall-annullament tad-Deċiżjoni tal-Parlament tat-18 ta’ Novembru 1999 – li temenda r-regolament intern tagħha – li kienet tawtorizza lill-OLAF biex jagħmel il-missjoni tiegħu ta’ investigazzjonijiet interni fi ħdan il-Parlament Ewropew ukoll. Fl-2003, il-Qorti ddeċidiet fil-każijiet C-11/00 u C-15/00 li l-OLAF seta’ jinvestiga fil-każ ta’ suspett ta’ frodi jew ta’ irregolarità fi ħdan il-Bank Ċentrali Ewropew (ECB) u l-Bank Ewropew ta’ l-Investiment (EIB) billi r-Regolament (KE) Nru 1073/1999 kien applikabbli. Il-Qorti annullat ukoll d-deċiżjonijiet ta’ l-ECB u ta’ l-EIB li tħabtu biex tinżamm il-possibbiltà li jitmexxew investigazzjonijiet bħal dawn fid-dipartimenti interni tagħhom stess. [23] Il-Protokoll ta’ Ftehim OLAF – IAS tal-25.7.2001, SEC(2003) 884/2. [24] Id-Deċiżjoni tal-Kummissjoni C (2004)1588 finali/4 tat-28.4.2004. [25] COM (2001) 272 finali, ĠU C240E tat-28.8.2001, emendata fl-2002 wara l-kummenti tal-Qorti ta’ l-Awdituri u tal-Parlament Ewropew, COM (2002) 577 finali. [26] Il-Konvenzjoni, ippreparata fuq il-bażi ta’ l-Artikolu K.3 tat-Trattat dwar l-Unjoni Ewropea, dwar il-ħarsien ta’ l-interessi finanzjarji tal-Komunitajiet Ewropej, iffirmata fi Brussell fis-26 ta’ Lulju 1995, ĠU C 316 tas-27.11.1995. [27] L-ewwel Protokoll għall-Konvenzjoni dwar il-ħarsien ta’ l-interessi finanzjarji tal-Komunitajiet Ewropej, ĠU C 313 tat-23.10.1996. Il-Protokoll dwar l-interpretazzjoni, permezz ta’ deċiżjoni preliminari, mill-Qorti tal-Ġustizzja tal-Komunitajiet Ewropej tal-Konvenzjoni relatata mal-ħarsien ta’ l-interessi finanzjarji tal-Komunitajiet Ewropej, ĠU C 151 ta’ l-20.5.1997. It-tieni Protokoll tal-Konvenzjoni dwar il-ħarsien ta’ l-interessi finanzjarji Komunitarji, Dikjarazzjoni konġunta fl-Artikolu 13, il-paragrafu 2 – Dikjarazzjoni tal-Kummissjoni dwar l-Artikolu 7, ĠU C 221 tad-19.7.1997. [28] Rapport tal-Kummissjoni dwar l-implimentazzjoni mill-Istati Membri tal-Konvenzjoni relatata mal-ħarsien ta’ l-interessi finanzjarji tal-Komunitajiet Ewropej u tal-Protokolli tagħha, COM(2004) 709. [29] Id-Deċiżjoni-qafas 2002/584/JAI tal-Kunsill relatata mal-mandat ta’ arrest Ewropew u mal-proċeduri ta’ ċediment bejn l-Istati Membri, ĠU L190 tat-18.7.2002. [30] Il- Green Paper dwar il-ħarsien penali ta’ l-interessi finanzjarji Komunitarji u l-ħolqien ta’ Prokuratur Ewropew, COM(2001) 715. [31] Il-Komunikazzjoni tal-Kummissjoni dwar il-konsegwenzi tad-deċiżjoni tal-Qorti tat-13.9.2005, COM(2005) 583 finali. [32] Id-Deċiżjoni C-176/03 il-Kummissjoni kontra l-Kunsill. [33] Ara b’mod partikolari l-Artikolu 3, il-paragrafu 1, tar-Regolamenti (KEE) Nru 595/91 tal-Kunsill ta’ l-4 ta’ Marzu 1991 (ĠU L67 ta’ l-14.3.1991), (KE) Nru 1681/94 tal-Kummissjoni tal-11 ta’ Lulju 1994 (ĠU L 178 tat-12.7.1994) u (KE) Nru 1831/94 tal-Kummissjoni tas-26 ta’ Lulju 1994 (ĠU L 191 tas-27.7.1994) għas-sezzjoni Infiq, u l-Artikolu 6, il-paragrafu 5, tar-Regolament (KE, Euratom) Nru 1150/2000 tal-Kunsill tat-22 ta’ Mejju 2000 (ĠU L 130 tal-31.5.2000) għas-sezzjoni riżorsi tradizzjonali tagħhom stess. Obbligu simili jeżisti għall-pajjiżi li jibbenefikaw mill-fondi ta’ qabel l-adeżjoni. [34] Ir-rapport ta’ attività operazzjonali ta’ l-OLAF jittratta din il-kwistjoni. Dan jista’ jiġi kkonsultat fuq l-indirizz ta’ l-internet ta’ l-Uffiċċju: http://ec.europa.eu/comm/anti_fraud/reports/index_en.html. [35] SEC(2006)… [36] L-istatistiċi msemmija f’dan il-Kapitolu jittrattaw l-infiq li dwaru l-Istati Membri jirrapportaw il-frodi u irregolaritajiet oħra. [37] Ara d-definizzjoni li tidher fl-Artikolu 1 tal-Konvenzjoni dwar il-ħarsien ta’ l-interessi finanzjarji Komunitarji tas-26 ta’ Lulju 1995 (ĠU C Nru 316 tas-27.11.1995). [38] Polonja-Ungerija: għajnuna għar-rikostruzzjoni ta’ l-ekonomiji, ir-Regolament (KE) Nru 3906/89,ĠU L 375 tat-23.12.1989. [39] SAPARD (l-istrument agrikolu ta’ qabel l-adeżjoni), ir-Regolament (KE) Nru 1268/1999, ĠU L 161 tas-26.6.1999. [40] ISPA (l-istrument strutturali ta’ qabel l-adeżjoni), ir-Regolament (KE) Nru 1267/1999, ĠU L 161 tas-26.6.1999. [41] Iċ-ċifri ppubblikati fir-Rapport 2004 ġew aġġornati. [42] Ir-Regolament (KE) Nru 555/2000, ĠU L 68 tas-16.3.2000. [43] Il-Bulgarija u r-Rumanija [44] Iċ-ċifri ppubblikati fir-Rapport 2004 ġew aġġornati (l-allokazzjoni tal-każijiet fis-sena ġiet emendata u għaxar każijiet ġodda ġew irrapportati fl-2005 iżda dawn jikkonċernaw is-snin 2002 sa 2004). [45] Din il-kolonna tinkludi r-rapporti pprovduti minn Ċipru u Malta skond ir-Regolament Nru 555/2000. [46] SEC(2006)…L-Istati Membri huma mitluba biex jirrapportaw biss il-miżuri li m’humiex dawk li jimmiraw għal implimentazzjoni pura u sempliċi tal-liġi Komunitarja. Meta wieħed jikkunsidra l-bażi annwali tar-rapport tal-Kummissjoni, in-nuqqas ta’ miżuri ġodda meħuda matul is-sena 2005 f’ċerti Stati Membri ma tistax tiġi interpretata bħala immaġini tal-livell ġenerali ta’ ħarsien ta’ l-interessi finanzjarji fl-Istat Membru kkonċernat. Dan jista’ jikkorrispondi, min-naħa l-oħra, għal attività aktar dinamika matul il-perjodu ta’ qabel. [47] L-Irlanda, kuntrarjament għall-pożizzjoni tal-Kummissjoni, tikkunsidra li “kull miżura li tikkonċerna l-qasam fiskali għandha tiġi meħuda skond l-Artikolu adattat tat-Trattat, jiġifieri unanimament”. Bħala riżultat ta’ dan, l-Irlanda tkompli żżomm ir-riżerva tagħha fir-rigward ta’ l-inklużjoni tal-VAT fir-rapport skond l-Artikolu 280 billi, fil-fehma tagħha, dan m’huwiex l-Artikolu adattat biex jiġu rrapportati l-miżuri ta’ ġlieda kontra l-frodi għall-VAT. [48] Notevolment il-kundizzjonijiet tar-Regolament (KE) Nru 438/2001 tal-Kummissjoni tat-2 ta’ Marzu 2001 li jistabbilixxu l-modalitajiet ta’ applikazzjoni tar-Regolament (KE) Nru 1260/1999 tal-Kunsill f’dak li għandu x’jaqsam mas-sistemi ta’ tmexxija u ta’ kontroll ta’ għajnuna mogħtija taħt il-Fondi Strutturali, ĠU L/63 tat-3.3.2001, u tar-Regolament (KE, Euratom) Nru 2988/95 tal-Kunsill, tat-18 ta’ Diċembru 1995, relatat mal-ħarsien ta’ l-interessi finanzjarji tal-Komunitajiet Ewropej, ĠU L 312 tat-23.12.1995. [49] Id-Deċiżjoni Ministerjali konġunta Nru 190622/16.12.2005. [50] Ara r-referenzi għall-punt 1.4. [51] SEC(2006)… [52] Il-Konvenzjoni dwar l-użu ta’ l-informatika fil-qasam tad-dwana, ippreparata fuq il-bażi ta’ l-Artikolu K.3 tat-Trattat dwar l-Unjoni Ewropea, ĠU C 316, tas-27.11.1995. [53] L-Att tal-Kunsill tat-8 ta’ Mejju 2003 li jipprepara protokoll li jemenda, f’dak li għandu x’jaqsam mal-ħolqien ta’ bażi tad-data ta’ identifikazzjoni ta’ fajls doganali, il-Konvenzjoni dwar l-użu ta’ l-informatika fil-qasam tad-dwana, ĠU C 139, tat-13.6.2003. [54] Is-CIS hija bbażata, min-naħa, fuq ir-Regolament (KE) Nru 515/97 tal-Kunsill tat-13 ta’ Marzu 1997 relatat ma’ l-għajnuna reċiproka bejn l-awtoritajiet amministrattivi ta’ l-Istati Membri u mal-kollaborazzjoni bejn dawn u l-Kummissjoni bil-ħsieb li tiġi żgurata l-applikazzjoni tajba tar-regoli doganali u agrikoli (ĠU L 82 tat-22.3.1997) u, min-naħa l-oħra, fuq il-Konvenzjoni tas-26 ta’ Lulju 1995 dwar l-użu ta’ l-informatika fil-qasam tad-dwana, ippreparata fuq il-bażi ta’ l-Artikolu K.3 tat-Trattat. [55] Għal informazzjoni aktar dettaljata, ara wkoll is-sit web ta’ l-OLAF,http://europa.eu.int/comm/anti_fraud/fide/i_en.html. [56] Ċipru, il-Ġermanja, l-Ungerija, il-Litwanja, is-Slovenja u s-Slovakkja. [57] SEC (2006)… [58] Il-Belġju, il-Ġermanja, il-Greċja, Spanja, Franza, l-Italja, il-Lussemburgu, l-Olanda, il-Portugall u l-Finlandja. [59] SEC(2006) [60] Il-Belġju, id-Danimarka, il-Ġermanja, l-Estonja, il-Greċja, Franza, l-Irlanda, l-Italja, Ċipru, il-Latvja, l-Awstrija, il-Portugall, il-Finlandja u l-Isvezja. Fil-Polonja: fil-qasam fiskali. Fir-Renju Unit: fil-qasam agrikolu. [61] Slovakkja. [62] Il-Belġju, ir-Repubblika Ċeka, l-Estonja, il-Greċja, Franza, l-Irlanda, il-Latvja, il-Litwanja, l-Awstrija u l-Polonja. [63] Il-Ġermanja, l-Estonja, Ċipru, l-Italja, l-Awstrija, il-Portugall, l-Isvezja u r-Renju Unit. Fi Franza u fil-Finlandja, il-liġi u l-ġurisprudenza jmorru lil hinn minn sempliċi fiduċja u jeżiġu li d-debitur ma jkunx jista’ jipprevedi t-tibdil ta’ sitwazzjoni. [64] Il-Belġju. [65] L-Awstrija. [66] L-Isvezja. [67] Il-Portugall. Sadanittant, il-liġi Portugiża ma teżiġix li l-kundizzjonijiet kollha jkunu miġbura, meta wieħed mill-elementi li jikkostitwixxu l-fiduċja leġittima jkun partikularment b’saħħtu, billi dan jista’ jikkumpensa għan-nuqqas ta’ kundizzjoni oħra. [68] Id-Danimarka, Ċipru, il-Polonja u l-Isvezja. [69] Ir-Repubblika Ċeka, il-Litwanja, l-Ungerija, l-Olanda u s-Slovakkja. [70] Fl-Isvezja, m’huwiex possibbli li dejn jiġi rkuprat minn terza persuna bi skop tajjeb. Fi Franza, fl-Italja, fil-Finlandja, fl-Iskozja u fis-Slovenja, il-persuni terzi bi skop tajjeb jistgħu jopponu għall-irkupru meta dan ikun ta’ dannu għalihom iżda taħt ċerti kundizzjonijiet. Fi Spanja, huma jistgħu jagħmlu dan meta jkunu injoraw il-liġi Komunitarja billi din kienet għadha ma ġietx adottata fil-liġi Spanjola. Fil-Belġju, huma jistgħu jopponu l-irkupru fil-qasam agrikolu. Fil-Polonja u fis-Slovakkja, huma jistgħu jagħmlu dan notevolment meta huma għandhom drittijiet fuq beni li jridu jinqabdu. Fil-liġi Awstrijaka, l-ammont irkuprat jista’ jitnaqqas meta jeħtieġ titħares terza persuna bi skop tajjeb (eż. għas-salarji mħallsa). [71] Il-Belġju (ir-Reġjun tal-Vallonja), l-Estonja, il-Greċja, il-Latvja (fil-qasam tal-Fondi Strutturali), l-Awstrija u l-Polonja (fil-qasam agrikolu), is-Slovakkja. [72] Ċipru u r-Renju Unit. [73] Il-Finlandja u r-Renju Unit. [74] Il-Greċja, il-Portugall u l-Finlandja. [75] L-Irlanda, l-Ungerija u l-Finlandja. [76] L-Estonja, il-Greċja, l-Olanda, il-Portugall u l-Finlandja. [77] Ir-Repubblika Ċeka, l-Italja, Ċipru, il-Latvja, l-Awstrija, il-Polonja, is-Slovakkja u l-Isvezja. [78] Il-Belġju, Spanja, l-Irlanda, l-Italja u l-Awstrija (f’ċerti każijiet). [79] Il-Belġju, il-Ġermanja, Ċipru, l-Irlanda, il-Latvja, il-Litwanja, l-Awstrija, il-Finlandja, l-Isvezja u r-Renju Unit. Mingħajr effett ta’ sospensjoni: ir-Repubblika Ċeka, il-Greċja, Spanja, Franza, l-Italja, l-Olanda, il-Polonja, il-Portugall u s-Slovakkja. [80] Spanja, il-Greċja, il-Lussemburgu, ir-Repubblika Ċeka [81] Diversi Stati Membri indikaw li l-krediti fiskali jew doganali jibbenefikaw minn privileġġ: ir-Repubblika Ċeka, Spanja, Franza, l-Irlanda, Ċipru, il-Litwanja, l-Ungerija, l-Olanda, is-Slovakkja. [82] Malta u l-Litwanja. [83] Id-Danimarka, il-Greċja, Spanja, Franza, l-Ungerija, l-Olanda, l-Awstrija, il-Polonja, il-Portugall, is-Slovenja u s-Slovakkja. [84] Il-Latvja, il-Finlandja u r-Renju Unit. [85] Il-Belġju, ir-Repubblika Ċeka, l-Olanda u l-Isvezja. [86] Malta u l-Litwanja, fejn dan il-mekkaniżmu ma jeżistix għal kollox. [87] Id-Danimarka (għall-Fond Soċjali), l-Estonja, il-Portugall. [88] Il-Belġju, l-Awstrija u l-Finlandja. [89] Ir-Repubblika Ċeka, il-Greċja, il-Latvja, l-Olanda. [90] Franza, l-Italja, il-Polonja, is-Slovenja u s-Slovakkja. [91] Id-Danimarka (għall-qasam agrikolu) u l-Ungerija. [92] Ara r-referenza fil-punt 1.1. [93] Ir-Regolament (KE) Nru 1290/2005 tal-Kunsill tal-21 ta’ Ġunju 2005 relatat mal-finanzjament tal-politika agrikola komuni, ĠU L/209 tal-11.8.2005. Ara l-punt 4.3. [94] Ir-Regolament (KE) Nru 1290/2005 tal-Kunsill tal-21 ta’ Ġunju 2005 relatat mal-finanzjament tal-politika agrikola komuni, ĠU Nru L 209 tal-11.08.2005. [95] L-Opinjoni Nru 2/2004 tal-Qorti ta’ l-Awdituri tal-Komunitajiet Ewropej dwar il-mudell ta’ kontroll uniku ( single audit ), u l-proposta relatata ma’ qafas ta’ kontroll intern Komunitarju, ĠU C107 tat- 30.4.2004. [96] L-għanijiet strateġiċi 2005-2009, COM(2005) 12 tas-26.1.2005. [97] Il-Komunikazzjoni tal-Kummissjoni lill-Kunsill, lill-Parlament Ewropew u lill-Qorti ta’ l-Awdituri dwar roadmap għal qafas ta’ kontroll intern integrat, COM (2005) 252. [98] Dokument ta’ ħidma tad-dipartimenti tal-Kummissjoni dwar il-valutazzjoni tan-nuqqasijiet bejn il-qafas ta’ kontroll intern fi ħdan id-dipartimenti tal-Kummissjoni u l-prinċipji fil-qasam ta’ kontroll esposti fl-Opinjoni Nru 2/2004 tal-Qorti ta’ l-Awdituri “Proposta relatata ma’ qafas ta’ kontroll intern Komunitarju”, SEC(2005) 1152. [99] Pjan ta’ azzjoni tal-Kummissjoni għal qafas ta’ kontroll intern integrat: analiżi tan-nuqqasijiet u pjan ta’ azzjoni għad-dipartimenti tal-Kummissjoni, SEC(2006) 9. [100] Awtorità interna: persuna, dipartiment jew servizz li huwa dipendenti mill-amministrazzjoni mid-dipartiment ta’ tmexxija jew/u tal-pagament tal-baġit li jrid jiġi ċċertifikat. [101] Awtorità esterna: persuna, dipartiment jew servizz li huwa indipendenti mill-amministrazzjoni mid-dipartiment ta’ tmexxija jew/u tal-pagament tal-baġit li jrid jiġi ċċertifikat. Ir-rapporti annwali adottati minn dawn l-awtoritajiet esterni u sottomessi lill-parlament nazzjonali huma kkunsidrati bħala sistemi ta’ ċertifikazzjoni tal-kontijiet. [102] Iċ-ċertifikazzjoni tal-kontijiet minn awtorità esterna teżisti madankollu għall-baġit ta’ ċerti reġjuni. [103] M’hemm l-ebda obbligu ta’ ċertifikazzjoni iżda l-istituzzjoni superjuri ta’ kontroll tar-Repubblika Ċeka tissottometti lill-Parlament l-opinjoni tagħha dwar l-implimentazzjoni tal-baġit u dwar l-istat finali tal-kontijiet. Sadanittant, dawn l-opinjonijiet m’għandhomx l-istess status ta’ verifika. [104] M’hemm l-ebda obbligu ta’ ċertifikazzjoni, iżda l-Qorti ta’ l-Awdituri tintaxxa l-kontijiet ġenerali ta’ l-Istat u l-kontijiet l-oħra tas-settur pubbliku, kif ukoll it-tmexxija ekonomika tas-settur pubbliku, mill-perspettiva tal-legalità u tar-razzjonalità (effiċjenza u ekonomija) [105] Anke jekk ma hemm l-ebda obbligu li tingħata ċertifikazzjoni dwar il-kredibbiltà tal-kontijiet federali u tal-Länder mill-Qorti ta’ l-Awdituri Awstrijaka, din tivverifika li l-użu tal-fondi pubbliċi jirrispetta l-prinċipji ta’ kredibbiltà, legalità, regolarità, ekonomija, effiċjenza u effikaċja. [106] Id-Danimarka, l-Estonja, l-Irlanda, il-Latvja, il-Lussemburgu, l-Ungerija, l-Olanda, is-Slovakkja, il-Finlandja u r-Renju Unit. [107] Fl-Estonja, fl-Olanda u fis-Slovakkja biss iċ-ċertifikazzjoni tingħata minn awditur intern. [108] Id-Danimarka, l-Estonja, il-Latvja, il-Litwanja, il-Lussemburgu, is-Slovakkja u r-Renju Unit. [109] Ir-Repubblika Ċeka, il-Litwanja, il-Lussemburgu, l-Ungerija u l-Olanda. [110] L-Estonja, l-Irlanda, il-Latvja u l-Finlandja. [111] Ir-Repubblika Ċeka, il-Litwanja, is-Slovakkja u r-Renju Unit [112] Franza, l-Italja, Ċipru, il-Litwanja, Malta, il-Greċja u l-Portugall. [113] Il-Litwanja, il-Greċja u Malta. [114] L-uniċi eċċezzjonijiet huma l-Belġju, (livell federali u livell reġjonali), il-Ġermanja (ċertifikazzjonijiet fuq livell federali u fuq il-livell tal-Land), il-Finalndja (ċertifikazzjonijiet fuq livell ta’ kont pubbliku) u r-Renju Unit (ċertifikazzjonijiet fuq livell nazzjonali u fuq il-livell tal-proġett). [115] Ta’ min jinnota l-każ tal-Polonja, fejn iċ-ċertifikazzjoni maħruġa minn awtorità esterna hija limitata għall-infiq agrikolu. [116] Ċipru, l-Estonja, l-Ungerija, il-Litwanja, il-Latvja, il-Lussemburgu, is-Slovakkja u r-Renju Unit. [117] Ir-Repubblika Ċeka, il-Greċja, Franza, Ċipru, il-Latvja, il-Litwanja, il-Lussemburgu, xi Länder fl-Awstrija, il-Polonja, is-Slovenja, is-Slovakkja, il-Finlandja u r-Renju Unit. [118] Barra miċ-ċertifikat fl-għeluq ta’ programm maħruġ minn persuna jew organizzazzjoni indipendenti, l-awtorità ta’ pagament tiċċertifika d-dikjarazzjonijiet kollha ta’ infiq ippreżentati lill-Kummissjoni ħafna drabi kull sena. [119] L-Italja, (għall-parti ta’ kofinanzjament nazzjonali), il-Litwanja, l-Olanda u s-Slovakkja. [120] Id-Danimarka, il-Ġermanja, l-Irlanda, l-Italja, il-Latvja, il-Litwanja, il-Lussemburgu, l-Ungerija, l-Awstrija, is-Slovenja, is-Slovakkja, il-Finlandja u r-Renju Unit.